नामवर सिंह ने पदावली और विषय-निर्वाह के अतिरिक्त अभी तक और कोई नवीनता नहीं दी है. सवैयों का मुक्तछंद जैसा लिखा जाना पहले भी देखा गया है, पर जो परिणति नामवरसिंह इस छंद को प्रदान करते हैं वे अन्यत्र नहीं है. घनाक्षरी छंद में भी उन्होंने इसी प्रकार सधे चरण रखे हैं. ‘कोजागर’ का अवलोकन करने से इसका परिचय मिलेगा. चतुष्पदियाँ और गीत भी उन्होंने लिखे हैं. ‘उनये उनये भादरे’ उनका बहुत ही सुंदर और प्रसन्न गीत है. नामवर सिंह ने सॉनेट भी लिखे हैं. ‘उनये उनये भादरे’ उनका बहुत ही सुंदर और प्रसन्न गीत है. नामवर सिंह ने सॉनेट भी लिखे हैं. उनके सॉनेट, भाषा और विषय को निखारकर उपस्थित करते हैं. अरुद्धचरणान्तवाक्य छंद के अनुशासन में मुक्ति की सशक्त व्यंजना किस प्रकार दिखलाते हैं, यह पढ़ने पर ही जाना जा सकता है.”